
Par Ādažu pirmsskolas izglītības iestādes “Strautiņš” 4. grupas reorganizāciju 

Ādažu pirmsskolas izglītības iestādē “Strautiņš” (turpmāk – ĀPII), veicot grupu komplektēšanu 2026. /2027. mācību gadam, tika konstatēts, ka 2,8 - 4,8 gadu vecuma grupā uzņemto izglītojamo skaits ir nepietiekams, lai nokomplektētu grupu pilnā sastāvā. 
ĀPII ierosina reorganizēt vienu jaukta vecuma grupu (4. grupu) par 1,6 -2,8 gadu grupu, kur minētajā vecumā ir 35 bērnu rinda uz vietu iestādē, un tādējādi tiks nodrošināts optimāls brīvo vietu piepildījums iestādē. Reorganizētajā grupā tiks nodrošinātas 20 vietas, tādējādi samazinot pretendentu rindu uzņemšanai iestādē attiecīgajā vecuma grupā.  
Kopējais izglītojamo skaits iestādē tiks samazināts par 2 vietām. Jaunākā vecuma grupas tiek komplektētas ar mazāku uzņemamo bērnu skaitu (- 4 vietas),  taču divās jaukta vecuma grupās bērnu skaits tiks palielināts par vienu izglītojamo katrā, lai saglabātu projekta “Ādažu PII “Strautiņš” energoefektivitātes paaugstināšana” ietvaros uzņemto obligāto saistību – nodrošināt 376 izglītojamo vietas.
Pamatojoties uz Pašvaldību likuma 4. panta pirmās daļas 4. punktu un Izglītības likuma 17. panta pirmo daļu, kā arī finanšu komitejas 19.08.2026. atzinumu, Ādažu novada pašvaldības dome 
NOLEMJ:
1. [bookmark: _Hlk177107723]Ar 2026. gada 1. septembri reorganizēt Ādažu pirmsskolas izglītības iestādes “Strautiņš” izglītojamo 4. grupu, nosakot to par jaunākā vecuma grupu bērniem 1,6 - 2,8 gadu vecuma bērniem.
2. ĀPII vadītājai nodrošināt 1. punktā noteiktās grupas komplektēšanu ar atbilstoša vecuma izglītojamajiem un divās jaukta vecuma grupās palielināt bērnu skaitu par vienu izglītojamo katrā grupā.
3. Pašvaldības Centrālās pārvaldes Izglītības un jaunatnes nodaļas vadītājai veikt šī lēmuma izpildes kontroli.



Pašvaldības domes priekšsēdētājs							G. Miglāns

